gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl gl gl gl gl it nl en gl gl gl pt gl gl gl gl gl pt gl gl gl gl gl gl gl es gl gl gl pt gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
O PPdeG reivindica a posta en valor do patrimonio histórico da man da cultura descentralizando eventos
A Comisión de Cultura do partido, presidida por Daniel Chapela, visitaba esta tarde xunto a Pablo Pérez e José Luis Ferro a casa natal de Curros Enríquez no aniversario do seu nacemento
15 de Setembro de 2022
O PPdeG vén de reivindicar “a memoria de todas aquelas persoas que contribuíron a poñer os chanzos para a construción da Galicia e da cultura de hoxe en día”, destacando a posición central no sistema cultural de figuras como Curros Enríquez, homenaxeado 171 anos despois do seu nacemento, “para unha época como o Rexurdimento, período vital no noso renacer como pobo”.
Así o expresaron os populares nunha visita da Comisión de Cultura, presidida polo coordinador deste eido, Daniel Chapela, á casa natal de Curros Enríquez e ao mosteiro de San Salvador, na que tamén estiveron acompañados polo presidente da xestora local do PP, Pablo Pérez, e o voceiro do PP local, José Luis Ferro. Segundo resaltaron, “a Xunta de Galicia traballa arreo na posta en valor e na difusión das figuras chave da nosa historia, como o renomeamento da Biblioteca Pública do Estado en Ourense como ‘Xeración Nós’, a creación da Biblioteca Nós por parte da Editorial Galaxia con financiamento autonómico ou a participación no padroado da Fundación Curros Enríquez”.
Os populares destacaron “o papel activo e vertebrador que xoga a cultura nas accións públicas da Xunta de Galicia”. Unha folla de ruta, ampliaron nesta visita a Celanova, coincidente coa marcada pola Deputación de Ourense, tamén presente no padroado da Fundación Curros Enríquez e que ten na aposta pola cultura unha cuestión “absolutamente clave, cun rol estratéxico dentro do programa de goberno provincial”.
Na súa intervención aos medios, a delegación popular apuntou que o obxectivo do partido de cara ás vindeiras eleccións municipais será seguir a ofrecer “novas propostas culturais que se adapten a un contexto cambiante como o actual, apostando por unha perspectiva plenamente inclusiva”.
O patrimonio cultural de Celanova
Durante a visita, os populares pedíronlle ao actual goberno local de Celanova que aposte polo patrimonio de cheo. “É necesario que o goberno local crea na cultura como un elemento dinamizador da economía e que asenta poboación, pois este é un sector que representa en Galicia máis do 3% do PIB e do 3,6% do emprego”, destacou Pablo Pérez.
Dese xeito, a delegación popular puxo o foco sobre “o inmenso patrimonio histórico do que goza Celanova, do que dá fe o Mosteiro de San Salvador, declarado Monumento Nacional en 1931, e que na actualidade demanda o arranxo de moitos dos seus espazos para abrilos ao seu uso por parte da veciñanza”. Outras mostras foron o Castro de Castromao, declarado BIC a petición do PP e “no que é necesario retomar as escavacións arqueolóxicas” e o burgo medieval de Vilanova dos Infantes.
171 anos Celanova comisión Curros Enríquez nacemento Ourense patrimonio cultural PPdeG
15 de Setembro de 2022
Ourense, capital cinematográfica de Galicia ata o 1 de outubro
24 de Setembro de 2022
Primeiro Paseo pola Saúde promovido por pacientes e profesionais sanitarios de Ourense
23 de Setembro de 2022
Inician a súa carreira profesional 9 novas enfermeiras formadas en Ourense
22 de Setembro de 2022
Manuel Buciños: “É un honor grandísimo que non vou esquecer na vida”
22 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
O barquense Jose López, no XXIV Campionato de España de Btt para Policías Locais na Coruña
24 de Setembro de 2022
Unha porta á investigación astronómica da man da 8ª AstroTrevinca (A Veiga)
24 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.